CELEX: 32009R0056
Language: lv
Date: 2009-01-21 00:00:00
Title: Komisijas Regula (EK) Nr. 56/2009 ( 2009. gada 21. janvāris ) par atsevišķu preču klasifikāciju kombinētajā nomenklatūrā

23.1.2009   
            
            
               LV
            
            
               Eiropas Savienības Oficiālais Vēstnesis
            
            
               L 19/3
            
         
      KOMISIJAS REGULA (EK) Nr. 56/2009
   (2009. gada 21. janvāris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnībā vai daļēji pamatojas uz KN vai papildina to ar papildu apakšnodaļām un kura izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodiem, kas norādīti minētās tabulas 2. slejā, atbilstīgi 3. slejā noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā snieguši dalībvalstu muitas dienesti, bet kas neatbilst šīs regulas noteikumiem, var turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. slejā, kombinētajā nomenklatūrā klasificē ar KN kodu, kas norādīts tabulas 2. slejā.
   2. pants
   Saistošu izziņu par tarifu, ko snieguši dalībvalstu muitas dienesti, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 21. janvārī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Aptuveni 54,5 cm × 74 cm × 25 cm sešskaldņa formas soma, izgatavota no materiāla, kas austs no polipropilēna sloksnēm, kuru platums nepārsniedz 5 mm, ar diviem izturīgiem tāda paša materiāla rokturiem, kas piešūti pie somas garākajām malām un turpinās uz leju līdz somas apakšai.
                  Ar neapbruņotu aci ir redzams, ka somas abām virsmām ir plastmasas pārklājums, tās iekšpusē nav nodalījumu, un to no virspuses var aiztaisīt ar rāvējslēdzēju. Tās malas ir pastiprinātas ar uzšūtu apmali.
                  (iepirkumu somai līdzīgs izstrādājums konteiners)
                  (Skatīt fotoattēlu Nr. 649) (1)
                  
               
               
                  4202 92 19
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 39. nodaļas 2. m) piezīmi, 42. nodaļas 1. papildu piezīmi un KN kodu 4202, 4202 92 un 4202 92 19 aprakstus.
                  Tā kā izstrādājumam ir sešskaldņa forma, kas raksturīga iepirkumu somām, pastiprināti rokturi, kuru izvietojums ir tāds, ka pircējs tos var izmantot izstrādājuma nešanai, un tā kā plastmasas pārklājums, rāvējslēdzējs, pastiprinātā mala un izturīgie rokturi (lai padarītu tos izturīgākus, tie turpinās uz leju gar somas malām) padara somu piemērotu ilgstošai izmantošanai, šai somai piemīt “izstrādājuma, kas līdzīgs iepirkumu somai” objektīvas raksturīgās pazīmes.
                  Iepirkumu somām līdzīgie izstrādājumi ietilpst 4202. pozīcijā (sk. arī harmonizētās sistēmas (HS) skaidrojuma 4202. pozīcijai pirmo rindkopu, kurā skaidri norādīts, ka šajā pozīcijā ietilpst tikai šeit īpaši minētās preces un līdzīgie izstrādājumi).
                  Ņemot vērā minētās objektīvās raksturīgās pazīmes, aplūkojamais izstrādājums nav tāds izstrādājums, kuru parasti izmanto visu veidu preču iepakošanai vai pārvadāšanai, tāpēc to nevar klasificēt 3923. pozīcijā saskaņā ar 39. nodaļas 2.m) piezīmi (sk. arī HS skaidrojuma 3923. pozīcijai pirmās rindkopas a) apakšpunktu un otro rindkopu).
                  Tā kā izstrādājuma ārējai virsmai ir ar neapbruņotu aci saskatāms plastmasas pārklājums, tas klasificējams kā izstrādājums ar ārējo virsmu no slokšņu plastmasas (sk. 42. nodaļas 1. papildu piezīmi).
                  Tāpēc izstrādājums jāklasificē ar KN kodu 4202 92 19.
               
            
         
      
         (1)  Fotoattēls pievienots tikai informācijai.